Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 24/1998. (VI. 9.) AB határozatban — azt is leszögezte:
Paragraph Index: 1046

5. § (2) bekezdése szerint pedig csak olyan személyes adat kezelhető, amely az adatkezelés céljának megvalósulásához elengedhetetlen, a cél elérésére alkalmas, és csak a cél megvalósulásához szükséges mértékben és ideig. A törvényjavaslat számos rendelkezése az adatvédelem alkotmányos követelményeinek megfelel, az információs önrendelkezési alapjogot az elkerülhetetlen és arányos mértéken túl nem korlátozza, s megfelel az előterjesztők azon törekvésének is, hogy a vonatkozó törvények szabályozásai közti eltérések szűnjenek meg. Ugyanakkor a törvényjavaslat több tervezett intézkedése feloldja a személyes adatok kezelésének garanciális szabályait. Bár csak közvetetten kapcsolódik a szervezett bűnözés elleni fellépés kérdésköréhez, támogatom a személyes adatok védelméről és a közérdekű adatok nyilvánosságáról szóló 1992. évi LXIII. törvény módosítására vonatkozó — az 57—60. §-okban megfogalmazott — javaslatok intencióit, irányát. [...] A személyes adatok kezelésére vonatkozó, az információs önrendelkezési jogot korlátozó törvénymódosítások jelentős része a „szervezett bűnözéssel” kapcsolatban kíván a nyomozó hatóságok számára új adatgyűjtési lehetőséget biztosítani. Mivel a „szervezett bűnözés” definiálatlan, az adatigénylő nyomozó hatóságok által eltérően értékelhető fogalom, az adatvédelem célhoz kötöttsége elve érvényesítése érdekében is — értelmező rendelkezésként — indokolt az e fogalomhoz tartozó bűncselekmények tételes felsorolása. A jelenlegi törvényi szabályozások ellentmondásainak feloldása érdekében azt javasolják az előterjesztők, hogy „a nyomozó hatóság írásban történő megkereséssel a cél, a konkrét bűnügy megjelölésével, bármilyen adatbázisból adatszolgáltatást kérhessenek a feljelentés kiegészítéshez, illetve a nyomozás folytatásához”. Megítélésem szerint a feljelentés kiegészítése érdekében való korlátlan adatigénylési jog biztosítása adatvédelmi szempontból kifogásolható, mivel személyes adatok felhasználására úgy kerülhet sor, hogy arról — büntetőeljárás elmaradása esetén — az érintett soha sem szerez tudomást. Tekintettel arra, hogy a feljelentéskiegészítés egy alig részletezett, jogi garanciákkal nem 1999/79/II. szám körülbástyázott eljárási cselekmény, — amely az új büntetőeljárási törvényben már nem is szerepel — indokolatlan, hogy a törvényekben külön nevesített titkok megismerésére korlátlan lehetőséget kapjanak a nyomozó hatóságok. Ha a jogalkotó egy jogintézmény megszüntetéséről már döntött, annak további szabályozása fölösleges. [Bár két törvény (az Épt. és a Hpt.) ma lehetővé teszi feljelentéskiegészítés esetén a védett, nevesített titkok megismerését, de azt igen szigorú fetételekhez köti: az írásbeli megkeresésben meg kell jelölni azt az ügyfelet, számlát vagy bankszámlát, akiről vagy amelyről a megjelölt szerv vagy hatóság az értékpapírtitok, a banktitok kiadását kéri, valamint a kért adatok fajtáját és az adatkérés célját.] Az az elképzelés, amely szerint „a nyomozó hatóság a bűnfelderítés (titkos információgyűjtés) során írásban történő megkereséssel — ügyészi jóváhagyás nélkül — a cél megjelölésével, személyre szóló adatszolgáltatást kérhessen bármilyen adatbázisból” külön megnevezett, a szervezett bűnözéshez tartozó bűncselekmény, illetve az elkövető felderítéséhez, az adatvédelem számos elvét sérti. Személyes, illetve különleges adatok kezelését, évekre való tárolását, sőt későbbi felhasználását végezhetné a nyomozó hatóság úgy, hogy ezen a magánszférát, a magántitkot is mélyen érintő adatkezelésekről az érintettek a büntetőeljárás elmaradás esetén — értelemszerűen — nem tudnának, és megszűnne az adatkezelés jogszerűségének ügyészi kotrollja. Az előterjesztés zárójeles megjegyzése — miszerint az értékpapírtitokhoz, illetve a banktitokhoz való hozzáférést a hatályos törvények lehetővé teszik — pontatlan, hiszen a vonatkozó szabályozások csak igen szűkítetten, egyértelműen meghatározott adatfajták esetén biztosítják az adattovábbítást. (Az Épt. 118. §-a szerint: „haladéktalanul köteles kiszolgáltatni a kért adatot az általa lebonyolított ügyletről és a nála vezetett számláról, ha adat merül fel arra, hogy az ügylet vagy a számla” a felsorolt bűncselekményekkel áll összefüggésben; a Hpt. 52. §-a szerint pedig: „haladéktalanul kiszolgáltatja a kért adatot a nála vezetett bankszámláról és az általa lebonyolított ügyletről, ha adat merül fel arra, hogy a bankszámla vagy az ügylet” áll összefüggésben a felsorolt bűncselekményekkel.) A nyomozó hatóságok — külön törvényekben védett — magántitkokra, személyes, illetve különleges adatokra irányuló új adat-hozzáférési igényei az adatvédelem követelményei szerint csak úgy elégíthetők ki, ha a védett adatokat kezelő szervezethez — titkos információgyűjtés keretében — csak ügyészi jóváhagyással, míg folyamatban lévő büntetőeljárás keretében, írásban — akár ügyészi hozzájárulás nélkül — fordul az eljáró szervezet. Csak így biztosítható, hogy az információs önrendelkezési jog további korlátozása ne maradjon ellenőrzés nélkül. Az ügyészi jóváhagyás, amely halaszthatatlan esetekben utólagos is lehet, illetve büntetőeljárás során a nyomozás ügyészi felügyelete elősegítené a személyes adatok kezelésének jogszerűségét. Az ügyészi jóváhagyás nem jelenti a jogszerű adatgyűjtés akadályát, de azzal, hogy az ügyész részt vállal a döntési felelősségből, nem csupán segíti a nyomozó hatóság tevékenységét, de egyúttal növeli is a nyomozó hatóság iránti közbizalmat. A szervezett bűnözés elleni fellépést egy ilyen szabályozás is jelentősen segítené, hiszen a külön nevesítve védett adatok szélesebb köréhez, gyorsabban, míg a folyamatban lévő, külön említett súlyos bűncselekmények esetében — büntetőeljárás keretében — esetleg ügyészi jóváhagyás nélkül is haladéktalanul hozzájuthatna a felderítést végző szervezet. A személyes adatok kezelésével összefüggő szabályok (VI. fejezet) kapcsán az alábbiakra hívnám fel a figyelmet: — Az előterjesztés 39. §-a a Rtv. 76. §-át pontosítva [és a

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes